喺2018年馬來西亞大選當中，除咗聯盟入面嘅四個黨，沙巴民族復興黨亦都同希望聯盟合作，喺納吉嘅「一個馬來西亞發展有限公司」貪污醜聞之下，希望聯盟成功推翻由馬來西亞立國以嚟50幾年嘅巫統政權。但係由於安華喺選舉嗰陣重坐緊監，唔可以參加選舉，首相人選就由馬哈迪做，馬哈迪預定會做一兩年首相，之後就將個位交畀安華。